વઢવાણ નગરપાલિકામાં કોંગ્રેસના શાસન સામે સદસ્યોએ જ વ્હીપની ઐસી કી તૈસી કરી કરોડો રૂપિયાના વિકાસના કામો સામે વિરોધ દર્શાવ્યો હતો. આથી આ પ્રશ્ને ગુજરાત પક્ષાંતર ધારા હેઠળ ૧૩ સદસ્યો સામે ગાંધીનગર ખાતે લેખિત રજૂઆત કરાઈ હતી ત્યારે ગાંધીનગર નવા સચિવાલય કચેરી દ્વારા વઢવાણ નગરપાલિકાના ૧૩ સદસ્યોનો નોટિસ આપી પ્રથમ સુનવણીમાં હાજર રહેવા તાકીદ કરાતા રાજકીય દોડધામ મચી છે. બીજીતરફ વઢવાણ નગરપાલિકાના પ્રમુખની ચૂંટણીના નગારા વચ્ચે આ નોટિસથી ભાજપ અને કોંગ્રેસમાં રાજકીય ગતિવિધિ તેજ બની ગઈ છે.